Σοφία Φιλιππίδου

Η Σοφία Φιλιππίδου (Θεσσαλονίκη 21 Οκτωβρίου 1948) είναι Ελληνίδα ηθοποιός, σκηνοθέτης και συγγραφέας.

Βιογραφία 
Σπούδασε Θέατρο στη Δραματική Σχολή του Κρατικού Ωδείου Θεσσαλονίκης και Γερμανική φιλολογία στο Αριστοτέλειο Πανεπιστήμιο. Έκανε για έναν χρόνο μεταπτυχιακές σπουδές στο νεοϊδρυθέν τμήμα θεατρολογίας του Νικηφόρου Παπανδρέου στην Φιλοσοφική Σχολή του Πανεπιστημίου Θεσσαλονίκης. 

Εργάστηκε επί οκτώ χρόνια, παράλληλα με το θέατρο, ως καθηγήτρια γερμανικών στα ΤΕΙ Θεσσαλονίκης απ' όπου και παραιτήθηκε. Έχει υπάρξει μέλος του «Θεατρικού Εργαστηρίου της Τέχνης» (1972 - 1979) και της «Πειραματικής Σκηνής της Τέχνης» (1980 - 1985). 

Πρωτοεμφανίστηκε στο θέατρο το 1972 όταν ερμήνευσε τον ρόλο της Μαριάνθης στην παράσταση «Φαύστα» του Μποστ, που ανέβασε το Θεατρικό Εργαστήρι της "Τέχνης" σε σκηνοθεσία Γιώργου Εμιρζά και μουσική Λουκιανού Κηλαηδόνη.  Το 1997 συναντήθηκε ξανά με το συγκεκριμένο έργο αλλά σε διαφορετικό χώρο, στη «Νέα Σκηνή» του «Εθνικού Θεάτρου» με σκηνοθέτη τον Νίκο Χατζηππαπά και το καλοκαίρι της ίδιας χρονιάς ξανάπαιξε την «Φαύστα» στο Θέατρο «Σμαρούλα», με  σκηνοθέτη τον  Γιάννη Μποστατζόγλου. 
 
Το 1985 κατέβηκε στην Αθήνα και συνεργάστηκε με μεγάλα θέατρα της πρωτεύουσας για το ανέβασμα κλασικών έργων, επιθεωρήσεων και μουσικών παραστάσεων. Κατοικεί στα Εξάρχεια.

Καριέρα 
Έχει συνεργαστεί με σημαντικούς Έλληνες σκηνοθέτες και καλλιτέχνες (Σταμάτης Φασουλής, Μίμης Κουγιουμτζής, Ανδρέας Βουτσινάς, Γιώργος Κιμούλης, Παντελής Βούλγαρης, Λυδία Κονιόρδου, Λάκης Λαζόπουλος, Διαγόρας Χρονόπουλος, Κώστας Φιλίππογλου, Κώστας Τσόκλης, Θανάσης Παπαγεωργίου, Σταμάτης Κραουνάκης, Τζίμης Πανούσης, Γιάννης Μαργαρίτης, Γιάννης Ιορδανίδης, Νίκος Χουρμουζιάδης, Nίκος Αρμάος, Γιώργος Μανιώτης, Μαριάννα Κάλμπαρη) κ.α.

Έχει παίξει σε κλασικά έργα σημαντικών συγγραφέων όπως του Άντον Τσέχωφ, του Ουίλλιαμ Σαίξπηρ, του Φεδερίκο Γκαρθία Λόρκα, του Τένεσι Ουίλιαμς, του Σάμουελ Μπέκετ, του Ευγένιου Ιονέσκο, του Χάρολντ Πίντερ,  του Έντεν φον Χόρβατ, του Μπεν Τζόνσον, του Ζωρζ Μισέλ, του Ουίλιαμ Φώκνερ, του Ζωρζ Φεντώ, του Παντελή Χορν, του Μποστ, του Ηλία Καπετανάκη, του Ευριπίδη, του Αριστοφάνη κ.α.

Εργάστηκε επίσης στο ραδιόφωνο και στην τηλεόραση. 

Συμμετείχε στο επιτελείο των εκπομπών του Γιώργου Μητσικώστα (2 χρόνια) στο ΣΚΑΪ, στο "Ελλάδα τα ταλέντα σου" (1 χρόνο) στο ΤΟP FM, στο "Φωνάζω Κούι - Κούι" (3 μήνες) στον FLASH κ.ά. Το 1990 ξεκίνησε δική της εκπομπή στο ΣΚΑΪ με τίτλο "Μ' ακούς;" που κόπηκε αιφνιδίως από τηλεφώνου. 

Έχει συνεργαστεί με τη Θεατρική Λέσχη Βόλου στο πολυθέαμα "Αρκαδίες 2000" (σκηνοθεσία: Σπύρος Βραχωρίτης). 

Δίδαξε θέατρο και υποκριτική στα σεμινάρια λαϊκής επιμόρφωσης του Υπουργείου Παιδείας ανά την Ελλάδα (2002 - 2005). 

Το 1994 έγραψε την επιθεώρηση "Κου- Κου Τσα" για λογαριασμό του ΔΗΠΕΘΕ Βόλου και πρωταγωνίστησε με σκηνοθέτρια την Λυδία Κονιόρδου. 

Το 1998 σκηνοθέτησε το Φιντανάκι του Παντελή Χορν στο ΔΗΠΕΘΕ Ρόδου και ανέλαβε τον πρωταγωνιστικό ρόλο.  

Το φθινόπωρο του 2006 παρουσίασε αποσπάσματα από τις "Βάκχες" του Ευριπίδη με το Νίκο Ναουμίδη στη Βεργίνα, στα πλαίσια εκδήλωσης του Αριστοτελείου Πανεπιστημίου Θεσσαλονίκης. Στις 4 Δεκεμβρίου του 2006, ανέβασε μια παράσταση στη Θεσσαλονίκη με τίτλο "Romancero Gitano" του Federico Garcia Lorca στο "Ginger Oil". 

Το χειμώνα του 2007 - 2008 διδάσκει και σκηνοθετεί στο "Μικρό Πολυτεχνείο" το ανέβασμα της παράστασης "Φτερωτά Χταπόδια" (σε σύνθεση κειμένων της ίδιας). 

Τον χειμώνα του 2000, σε συνεργασία με τον σύλλογο οικότροφων, ίδρυσε την  φοιτητική θεατρική ομάδα "Ιδαίοι Δάκτυλοι" στο Πνευματικό Κέντρο "Κρητική Εστία" με την οποία ανεβάζει τις παραστάσεις: "Η ωραία μαμά" του Γρηγορίου Ξενόπουλου, "Ο Κυριακάτικος περίπατος" του Ζωρζ Μισέλ, "Το βέλος του χρόνου" (κολλάζ κειμένων της ίδιας), "Υβόννη η πριγκίπισσα της Βουργουνδίας" του Βιτόλντ Γκομπρόβιτς, "Μελάχρα" του Παντελή Χορν, "Ο πρωτομάστορας" του Νίκου Καζαντζάκη,  "Γυναίκες στην εκκλησία του Δήμου" του Αριστοφάνη (σε μετάφραση της ίδιας) και "Παλιάτσων τραγωδία" (τρία μονόπρακτα: Μεγάλα Βάσανα του Ζωρζ Κουρτελίν, η Βεγγέρα του Ηλία Καπετανάκη και ο Γάμος του Άντων Τσέχωφ)  

Το 2011 σκηνοθέτησε στο Ίδρυμα "Μιχάλης Κακογιάννης" το θεατρικό έργο της Μέτης Καρατζά "Το πράσινο λεμόνι". Συνεχίζοντας με την φοιτητική της ομάδα και με την επωνυμία  "φοιτητική σκηνή Τ3χνη", ανέβασε την παράσταση "IONESCO BLUES" (σε σύνθεση κειμένων της ίδιας πάνω στο "Παιχνίδι της Σφαγής" του Ε. Ιονέσκο, στην "Αντιγόνη" του Σοφοκλή, τις "Βάκχες" και τον "Ιππόλυτο" του Ευριπίδη τη "Μήδεια" και το "Στεφάνι" του Γιάννη Κοντραφούρη). Το καλοκαίρι του 2013 ανέβασε με την ίδια ομάδα την "Φαύστα" του Μποστ στο Ίδρυμα "Μιχάλης Κακογιάννης" και το Ιούλιο του 2014 την παράσταση "ΒΑΚΧΕΣ μια φανταστική ανάγνωση" στην οποία συμμετείχε και η ίδια ως Διόνυσος και Αγαύη.

Από τον Ιανουάριο του 2013 έχει την δική της στήλη στην εφημερίδα "Ελευθεροτυπία", με τίτλο "Η ματιά της Σοφίας" και κυκλοφορεί κάθε Σάββατο για δύο χρόνια. Το Νοέμβριο του 2014 εξέδωσε το πρώτο της βιβλίο με τίτλο "Με μια Σκάλα στο Φεγγάρι" από τις εκδόσεις Καστανιώτη.

Πρωταγωνίστησε στην παράσταση "Ευτυχισμένες μέρες"  του  Σάμουελ Μπέκετ μετάφραση Σοφίας Φιλιππίδου - Ζαφειρούλας Χοχ στην σκηνή Κ. Παξινού του Εθνικού Θεάτρου το 2015 σε σκηνοθεσία Γιώργου Μανιώτη.

Τον Ιανουάριο του 2016 σκηνοθέτησε την παράσταση "Καρφίτσες στα γόνατα" (δύο μονόπρακτα της Ρούλας Γεωργακοπούλου: Διανυκτερεύον και Προσπερίνα και ο Ναύτης σε δραματουργική επεξεργασία δική της) στο Από μηχανής Θέατρο, ένω τον επόμενο χρόνο για το Θέατρο της Οδού Κυκλάδων - Λευτέρης Βογιατζής, σκηνοθέτησε το "Καθώς Ψυχορραγώ" του Ουίλιαμ Φώκνερ, σε μετάφραση Μένη Κουμανταρέα και  θεατρική διασκευή Χλόης Κολύρη  κρατώντας η ίδια τον ρόλο της μητέρας. 

Το 2017 έλαβε μέρος ως συμπρωταγωνίστρια του Λάκη Λαζόπουλου στην επιθεώρηση Α-πελ-πι-σί-το! στο Θέατρο Αθηνών και σε περιοδεία σε όλη την Ελλάδα. 

Τον Μάιο του 2018 ανέβασε με την εταιρεία Τ3χνη και με επιχορήγηση από το Υπουργείο Πολιτισμού την κωμωδία "Ιστορία του πρίγκιπα της Κουμπα Τάντι" του Γιακομπ Μιχαελ Ραινχολντ Λεντς σε μετάφραση Σοφίας Φιλιππίδου - Ζαφειρούλας Χοχ και σε σκηνοθεσία της ιδίας για 8 παραστάσεις στο θέατρο Αθηνών.

Το καλοκαίρι του 2018 έλαβε μέρος στους Βατράχους του Αριστοφάνη, κρατώντας το ρόλο του Διονύσου, που παίχτηκε στην Επίδαυρο και σε περιοδεία σε όλη την Ελλάδα σε σκηνοθεσία Κώστα Φιλίππογλου. 

Τον Δεκέμβριο του 2018 έλαβε μέρος στην παράσταση Κοριολανός - Ιούλιος Καίσαρ ως Βρούτος σε σκηνοθεσία Κωνσταντίνου Χατζή στο Θέατρο της οδού Κυκλάδων Λευτέρης Βογιατζής.  

Τον Μάιο του 2019 με την εταιρεία Τ3χνη και επιχορήγηση από το Υπουργείο Πολιτισμού ανέβασε το έργο Μελάχρα του Παντελή Χορν. Δραματουργική επεξεργασία - σκηνοθεσία: Σοφίας Φιλιππίδου. 

Τον Σεπτέμβριο του 2019 έλαβε μέρος ως πρωταγωνίστρια - Πραξαγόρα στις Εκκλησιάζουσες του Αριστοφάνη. Μετάφραση - διασκευή - λιμπρέτο Σταματης Κραουνάκης σκηνοθεσία: Μαριάννα Κάλμπαρη και παραγωγή της Εθνικής Λυρικής Σκηνής και του Θεάτρου Τέχνης Κάρολος Κουν. Η παράσταση παίχτηκε στις 9 Σεπτεμβρίου στο Ηρώδειο και συνεχίστηκε στο Θέατρο Τέχνης «Κάρολος Κουν» της οδού Φρυνίχου.   

Η Σοφία Φιλιππίδου και η εταιρεία Τ3χνη έλαβαν μέρος στο διεθνές φεστιβάλ "αναλόγιο" που οργανώνει η Σίσσυ Παπαθανασίου  δυο φορές.στο  θέατρο Τέχνης της οδού Φρυνίχου.Αρχικά με το μυθιστόρημα  του Βαγγέλη Ραπτόπουλου "Μαύρος γάμος" σε διασκευή για το θέατρο της Χλόης Κολύρη (2016) σκηνοθεσία της ιδίας και με την ποιητική τραγωδία του Γιώργου Χρονά "Εμείς κορίτσια δεκατριώ δεκατεσσάρω χρόνων" (2019) Σκηνοθεσία της ιδίας, μουσική: Βάιος Πράπας.     

Τον Ιανουάριο του 2020 οργάνωσε τρίμηνο σεμινάριο θεατρικής παιδείας IONESCO BLUES (25 ηθοποιοί σε δύο τμήματα) με σκοπό να ανεβάσει στις 4 Μαίου στο θέατρο Μεταξουργείο την παράσταση  "Το παιχνίδι της σφαγής" του Ε. Ιονέσκο (σε δραματουργική επεξεργασία - σύνθεση κειμένων Σοφίας Φιλιππίδου) που διακόπηκε λόγω καραντίνας εξ αιτίας του κορονοϊού  και συνεχίζεται απο 1 Μαίου μεσω πλατφόρμας στο διαδίκτυο.        

Τον Μάρτιο του 2021 άρχισε πρόβες στην διασκευή δύο έργων του Κωνσταντίνου Χρηστομάνου με τίτλο  " τα τρία φιλία...Η Σταχτιά γυναίκα " το οποίο αρχικά κινηματογραφήθηκε ως "θεατροφίλμ" και βρίσκεται στο κανάλι YouTube και θα παίζεται ως θεατρική παράσταση στο θέατρο Μεταξουργείο μέχρι τον Δεκέμβριο του 2021.         

Το 2021 - 2023 Εκκλησιάζουσες του Αριστοφάνη σε διασκευή - λιμπρέτο Σταμάτη Κραουνάκη συμπαραγωγή Θεάτρου Τέχνης Καρόλου Κούν - Εθνικής Λυρικής Σκηνής, Ηρώδειο, Θέατρο Τέχνης οδού Φρυνίχου και στην Εθνική Λυρική Σκηνή Σταύρος Νιάρχος.         

Τον Οκτώβριο του 2022 οργάνωσε τρίμηνο σεμινάριο Θεατρικής παιδείας πάνω στο έργο "Υβόννη Πριγκιπισσα της Βουργουνδίας" του Βίτολντ Γκομπρόβιτς. Η παράσταση που δημιουργήθηκε μετα απο τρίμηνες πρόβες με δώδεκα εκ των ηθοποιών του σεμιναρίου παρουσιάστηκε (σε σκηνοθεσία/ καλλιτεχνική επιμέλεια δική της) για έξη Σαββατοκύριακα στο μαγαζακι της τ3χνης (Μάιος - Ιούνιος 2023)          

Το 2023 επιστρέφει στα κινηματογραφικά δρώμενα, μετά από απουσία δεκαοχτώ ετών, συμμετέχοντας στην ταινία το Σφύριγμα (2023), την οποία σκηνοθετεί ο Θανάσης Πρωτάτος. Στην ταινία, η οποία αντλεί τη θεματολογία της από τη λαογραφία της Ελληνικής κουλτούρας (δεισιδαιμονίες και προκαταλήψεις) υποδύεται τη "Νύφη", μια αλλόκοτη γυναίκα του δρόμου.

Φιλμογραφία

Τηλεοπτικές Εμφανίσεις

Θεατρικές Παραστάσεις 

Με την Πειραματική Σκηνή της "Τέχνης" στη Θεσσαλονίκη:
(συνεργάστηκε με τους σκηνοθέτες: Γ Εμιρζά, Π. Χαρίτογλου, Γ. Ρεμούνδο, N. Πολίτη, Ν. Χουρμουζιάδη, Ν. Αρμάο, Τ. Καλφόπουλο)

Με το Θεατρικό Εργαστήρι της "Τέχνης" στη Θεσσαλονίκη

Παραπομπές

Εξωτερικοί σύνδεσμοι 
 Η ΕΦΗΜΕΡΙΔΑ ΤΩΝ ΣΥΝΤΑΚΤΩΝ (4/8/2018) "Είναι ηδονικό να καταδικάζεις παρά να θεραπεύεις" 
 ATHENS VOICE (21/1/2016) "Τα φιλιά που δεν έδωσα, τους οργασμούς που δεν είχα, τα ταξίδια που δεν έκανα…"
 H ΚΑΘΗΜΕΡΙΝΗ (3/1/2016) "Το θέατρο είναι και παιχνίδι..."
 ΕΛΕΥΘΕΡΟΤΥΠΙΑ ΤΩΝ ΣΥΝΤΑΚΤΩΝ (18/12/2015) "Η ψυχή μου χοροπιδάει όταν κάνω πράγματα που αγαπώ"
 POPAGANDA (16/12/2015) "Η Σοφία Φιλιππίδου στη χώρα των θαυμάτων"
 ΤΑ ΝΕΑ (26/01/2009) "Κριτική Κώστα Γεωργουσόπουλου για το Απόψε τρώμε στης Ιοκάστης"
 CLICKatLIFE.gr "Κριτική Ιωάννας Κλεφτόγιαννη για τον Μπάρτλεμπυ τον Γραφιά"
 Η ΚΑΘΗΜΕΡΙΝΗ (28/02/2015) "Γιώργος Μανιώτης, πρώτη φορά σκηνοθέτης"
 Lifo.gr (2/06/2015) "Λείπει το άλμα προς τη μεγάλη, ηδονική στιγμή"
 TO ΠΟΝΤΙΚΙ (28/02/2015) "Περιμένοντας ένα θαύμα..."
 ΒΗΜΑgazino (30/05/2015) "12 ερωτήσεις στην Σοφία Φιλιππίδου"
 LIFO (3/02/2015) "Οι ευτυχισμένες μέρες της Σοφίας Φιλιππίδου"
 IDEESMAG.GR (Ιούνιος 2014) "Η μοναδική Σοφία Φιλιππίδου ανοίγει την καρδιά της" 
 ΕΛΕΥΘΕΡΟΤΥΠΙΑ (27/06/2014) "Ανόρθωση μετά την πανωλεθρία"
 CLICKATLIFE.GR "Κάποιοι ετοιμάζονται ήδη να κάνουν το νέο, ίδιο με το παλιό, κόλπο"
 ΠΟΠΑΓΑΝΔΑ (3/1/2014) "Θα μπορούσαμε να βάλουμε στη ζωή μας ένα "Θα προτιμούσα όχι"...
 LIFO (15/06/2014) "Η Σοφία Φιλιππίδου στέλνει ένα γράμμα στον 16χρονο εαυτό της"
 ΕΛΕΥΘΕΡΟΤΥΠΙΑ ΤΩΝ ΣΥΝΤΑΚΤΩΝ (24/11/2013) "Με θεωρούν κωμική αλλά είναι μια τεράστια παρεξήγηση"
 ΤΟ ΒΗΜΑ (10/11/2013) "«Μπάρτλεμπυ», ένα αινιγματικό πλάσμα επί σκηνής"
 LIFO (16/11/2013) "Μια ζωή σε 40 Ερωτήσεις - Σοφία Φιλιππίδου"
 ΝΑΥΤΕΜΠΟΡΙΚΗ (31/12/2013) "... τα βαρίδια της παρανοϊκής συμπεριφοράς είναι τόσα πολλά..." 
 ΑΘΗΝΟΡΑΜΑ (21/11/2013) "Ο Μπάρτλεμπυ είναι ότι πιο παράδοξo και αινιγματικό μου έχει τύχει"
 90lepta.com Σοφία Φιλιππίδου - Ελληνικός Κινηματογράφος 
 Φαύστα ή Η Απωλεσθείς Κόρη / Οπτικοακουστικό υλικό Εθνικού Θεάτρου
 tospirto.net Συνέντευξη της Σοφίας Φιλιππίδου για τον "Τυφλοσούρτη" στο Μικρό Παλλάς
 Eκπομπή: Σε χρόνο ΤV - αρχείο NET
 Εκπομπή: Σημείο Art - αρχείο ΝΕΤ
 "Έκτη Καρυάτιδα" MEGA Γεγονότα - αρχείο ειδήσεων MEGA
 ΤΟ ΒΗΜΑ (14/11/1999) "Από τον ρεαλισμό στο γκροτέσκο"
 ΤΑ ΝΕΑ (6/09/2008) "Το κακό είναι να είσαι εύκολη"
 ΤΟ ΒΗΜΑ (22/05/2010) "Η Φιλιππίδου δουλεύει με φοιτητές"
 LIFO (30/10/08) ΟΙ ΑΘΗΝΑΙΟΙ / Σοφία Φιλιππίδου
 ως3 Μηνιαίο Περιοδικό (Μάρτιος 2003)
 ΤΟ ΒΗΜΑ  (15/03/2012) "H Σοφία Φιλιππίδου έγινε Καρυάτιδα"
 ΕΛΕΥΘΕΡΙΑ Λάρισας (25/12/2008) "Δεν έχω καμία σχέση με τους ρόλους μου"
 ΤΑ ΝΕΑ (8/12/2010) "Η Ελλάδα ίσως καταφέρει να ζήσει απ' τα ταλέντα της"
 Επί Σκηνής (24/9/2011) "Η εποχή μας είναι πολύ καλή εποχή για τέχνη"
 TA NEA (20/02/2012) Τσόκλης - Φιλιππίδου "Τις καρυάτιδες έπρεπε να τις φάει το καυσαέριο..."
 ΤΟ ΒΗΜΑ (16/04/2000) "Δεν θέλω να υποφέρω στη σκηνή"
 ΤΑ ΝΕΑ (10/09/2010) "Στη δικιά μου περίπτωση, η φτώχεια έκανε καλό"
 ΕΘΝΟΣ (17/06/2011) "Η εποχή απαιτεί καυστική κριτική"
 TO BHMA (20/10/2008) "Είμαι διαρκώς τρομαγμένη"
 EΘΝΟΣ (4/10/2005) "Με τρία πρόσωπα στη σκηνή"
 ΤΑ ΝΕΑ (6/11/2010) "ΟΙ ΑΤΑΙΡΙΑΣΤΟΙ Χυτήρης - Φιλιππίδου / Ο πολιτικός συναντά την ηθοποιό"
 O ΚΟΣΜΟΣ ΤΟΥ ΕΠΕΝΔΥΤΗ - Περιοδικό Culture (16/12/2010)
 agelioforos.gr (30/03/2012) "H παράσταση είναι η ερωμένη σε μία ερωτική σχέση"
 kristiboni.gr (19/07/2011) "Το κοινό θέλει πάντα να ξέρει τι θα δει στην Επίδαυρο... αυτό είναι παράδοση"
 Lifo.gr (11/02/2011) "Η ζωή τρέχει από μόνη της"
 Lifo.gr (19/03/2012) "H Σοφία Φιλιππίδου έκτη Καρυάτιδα"
 ΤΟ ΠΟΝΤΙΚΙ (10/05/2012) "Έδωσα μάχη να μην είμαι 'προϊον' αλλά να γίνω καλλιτέχνης" 
 mysalonika.gr (21/05/2012) "Άρθρο Αλέξανδρου Παπαδόπουλου" 
 ΑΓΓΕΛΙΟΦΟΡΟΣ (25/05/2012) "Κριτική Γ.Σ. για την Έκτη Καρυάτιδα"
 ΑΓΓΕΛΙΟΦΟΡΟΣ (25/05/2012) "Κριτική Αχιλλέα Ψαλτόπουλου για την Έκτη Καρυάτιδα"
 LIFO (14/03/2012) "Κριτική Ματίνας Καλτάκη για την Έκτη Καρυάτιδα"
 ΑΓΓΕΛΙΟΦΟΡΟΣ (13/05/2012) "Αυτό δεν είναι θυσία, είναι αδικία"

Έλληνες σκηνοθέτες
Έλληνες συγγραφείς
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου